Hattestad skuffet over vraking: – Han har en fremtid på laget
– Det var ikke noe lett uttak. Det er mange løpere som er skuffet nå, sier landslagssjef Vidar Løfshus til VG.En av dem som er skuffet er Ola Vigen Hattestad. Nå er verdenscupsesongen over for 33-åringen. Han skulle gjerne sett at Løfshus hadde tatt med seg flere spesialister til Canada. – Jeg er litt skuffet over at de ikke gjør det. Samtidig må jeg stikke fingeren i jorden og innse at jeg ikke har vært sterk nok i skøyting i år. I klassisk er jeg blant de beste i verden, men i skøyting har jeg ikke lykkes, sier Hattestad til NRK. VG-sportens podcast: Sjekk Northugs vekt-stikk Hattestad har ikke svart på VGs henvendelser. Mannen med OL- og VM-gull i sprint mener FIS legger opp til at spesialistene får et dårlig konkurransetilbud med tre tourer gjennom sesongen. – Det er litt sånn at FIS har ønsket at sporten skal bli. At profilene skal beherske alt. At spesialistene skal få færre muligheter. I vinter er det 12 sprintrenn, men seks av dem inngår i tourer. Da har jeg bare mulighet til å gå seks konkurranser, sier Hattestad, som nå skal gå Vasaloppet i stedet.Løfshus støtter sin vrakede løper i det ressonementet: – Ja, han lider under en slik sesong som vi er inne i nå, uten mesterskap. – Burde FIS lagt opp til flere rene sprintkonkurranser? Les også: Sundby i smertefull krasj – Nå har jeg nok av renn å organisere, men det burde vel vært flere muligheter, ja, svarer landslagssjefen, som utdyper hvorfor han vraket Hattestad: – Vi valgte Eirik Brandsdal, det var utrolig jevnt. Brandsdal er litt foran Hattestad i sprintcupen og har vært hakket hvassere sammenlagt. Han har også vært litt bedre enn Hattestad i skøyting i år, forklarer landslagssjefen. – Hattestad er 33 år, begynner han å bli for gammel for landslaget? – Ola har en fremtid på landslaget. Jeg føler meg ganske sikker på at han vil være med frem til OL i 2018 også, svarer Løfshus. Sondre Turvoll Fossli, Pål Golberg, Thomas Northug, Chris Jespersen og Simen Andreas Sveen er også vraket til Canada-touren. Blant kvinnene må Martine Ek Hagen og Kathrine Harsem også finne på noe alternativt. Dette er troppen til Tour de Canada (1. til 12. mars): Herrer: Martin Johnsrud Sundby Petter Northug Niklas Dyrhaug Didrik Tønseth Anders Gløersen Finn Hågen Krogh Hans Christer Holund Sjur Røthe Emil Iversen Eirik Brandsdal Kvinner: Maiken Caspersen Falla Therese Johaug Heidi Weng Ingvild Flugstad Østberg Astrid Uhrenholdt Jacobsen Kari Øyre Slind Ragnhild Haga Det er til sammen åtte renn i løpet av touren.
Færre sprintrenn har gjort det vanskeligere for OL-mester Ola Vigen Hattestad (33) denne sesongen. Sprinteren fikk ikke plass i troppen som drar til Canada.